RB Leipzig

**RB Leipzig** je njemački nogometni klub iz Leipziga, Saksonija. Takmiči se u Bundesligi, prvom rangu njemačkog nogometa.

## Historija
Kompanija *Red Bull GmbH* provela je tri godine tragajući za njemačkim klubom u koji bi uložili, prije nego su odlučili da to bude *Leipzig*. Osim Leipziga, kompanija je razmišljala o lokacijama u Zapadnoj Njemačkoj i o gradovima kao što su Hamburg, München i Düsseldorf. Kompanija je svoj prvi korak napravila 2006.godine Na sugestiju Beckenbauera odlučili su uložiti u *Leipzig*.

Pošto je lokalni klub FC Sachsen Leipzig već godinama bio u finansijskim problemima, to je bila olakšavajuća okolnost za austrijsku kompaniju.
*Red Bull GmbH* je imao plan uložiti 50 miliona eura u klub, te promijeniti boje, kao i ime kluba. Iako su bili blizu preuzimanja, nakon nekoliko mjeseci protesta navijača koji su bili protiv drastičnih promjena, kompanija se morala povuči, te su planovi o preuzimanju kluba propali. Nakon pregovora sa klubovima FC St. Pauli, TSV 1860 Munich, Fortuna Düsseldorf, grad Leipzig je i dalje bila želja kompanije *Red Bull Gmbh*.

2009. godine austrijski milijarder i vlasnik kompanije *Red Bull Gmbh*, Dietrich Mateschitz otkupljuje licencu od *SSV Markranstaedta* za nastup u petom rangu njemačkog nogometa.

Najveći problem austrijancu je predstavljalo ime, tj. kako da u ime kluba staviti *Red Bull*, pošto je po zakonima DFB-a zabranjeno u imenu nogometnih klubova imati sponzora. Nogometni klub je nazvao *RasenBallsport Leipzig*, što doslovno znači *Loptački sport na travi Leipzig*. Ali, skraćeno ga zovu *RB Leipzig*, što je Dietrichu Mateschitzu i bio cilj.

Nakon što je zaobišao pravilo o zabrani sponzorskog imena, zaobišao je i još jedno važno pravilo njemačkog nogometa, a to je pravilo o tome da 50% + 1 glas u izboru uprave pripada navijačima kluba. Tim pravilom Nijemci obezbjeđuju da nogomet ostane u rukama onih zbog kojih se nogomet i igra tj. navijačima. No, Mateschitz je to riješio na taj način što je članarinu stavio na 1.000eura, što je ujedno i najskuplja na svijetu, a u svom posjedu ih ima manje od deset ljudi te je tako sve legalno.

Ipak, za razliku od ostalih milijardera koji ulažu velike svote novca na kupovinu kvalitetnih i skupih igrača, RB Leipzig se vodi drugačijom politikom. Ulaže se prije svega u mlađe kategorije, a tome svjedoči izgradnja trening kampa za omladinsku školu, kao i angažovanje Frieder Schrofa koji je sa uspjehom vodio omladinske pogone Stuttgarta. RB Leipzig je postao peti klub u vlasništvu kompanije *Red Bull Gmbh*. *Bikovi* su za vrlo kratko vrijeme dogurali od petog ranga njemackog nogometa do Bundeslige.

## Uspjesi
* **Bundesliga**
** **Datoteka:Cup Finalist.png (1)**: 2016/17.
* **2. Bundesliga**
** **Datoteka:Cup Finalist.png (1)**: 2015/16.
* **DFB-Pokal**
** **Datoteka:Cup Winner.png (2)**: 2021/22, 2022/23.
* **3. Liga**
** **Datoteka:Cup Finalist.png (1)**: 2013/14.
* **Regionalliga Nordost**
** **Datoteka:Cup Winner.png (1)**: 2012/13.
* **NOFV-Oberliga Süd**
** **Datoteka:Cup Winner.png (1)**: 2009/10.

## Reference
## Vanjski linkovi
*  
* RB Leipzig na weltfussball.de 

*
Kategorija:Nogometni klubovi osnovani 2009.
Kategorija:Nogometni klubovi u Njemačkoj
Kategorija:Nogometni klubovi u Saksoniji